《游九鲤湖纪兴 其三》
明代·黄廷用

寻真漫入桃源道，况露分香注酒杯。天上五星腾桀阁，湖中万石起层台。

龙门喷玉何年歇，凤巘飞丹几日回。不有郡公能作主，赤松空向碧云开。

作者简介：（1500—1566）明福建莆田人，字汝行，号少村、四素居士。嘉靖十四年进士。选庶吉士，授翰林检讨，历司经局洗马兼翰林侍讲，以言官论，出为衡州府通判，累官至工部右侍郎，又被论罢归。倭寇陷莆田，被俘，历五月乃得归。有《少村漫稿》。